0. Suprotno propagandi najvećeg dijela hrvatskih medija (direkno, i indirektno, odabirom vijesti i kutova gledanja na njih – na to ću se vratiti kasnije), svijet je bogatiji nego ikada, i naravno, ne samo materijalno (dapače). Hrvatska je u banani velikim dijelom i zbog te propagande (silovanja) i mentalnog sklopa u koji je zapala, a ljudi brkaju situaciju u Hrvatskoj sa situacijom u svijetu. Vratit ću se kasnije na to.

1. Pogledajmo najprije neke financijske pokazatelje iz jučer objavljenog Global Wealth 2015: Winning the Growth Game Boston Consulting Group. Oni se obraćaju ljudima koji upravljaju financijama za druge ljude, ali su nam uvodni podaci vrlo iformativni.

Pogledajte ovu tablicu iz gornjeg izvještaja. Svi podaci su u bilijunima (=tisuća milijardi) dolara. Uočite:

– rast u Europi mjeren u dolarima iako je euro pao

– projekcije za budućnost (2019.)

– konzistentan rast u cijelom svijetu

(klik za veću)

2. Netko će možda (zatuplkjen baražom iz hrvatskih medija) reći ‘to je istina, ali samo zato jer se bogati bogate još više, a siromašni siromaše sve više’. To je daleko od istine. Pogledajmo neke podatke s HumanProgress:

Siromaštvo u Kini:

Kad neki naši ljudi koažu ‘srednja klasa siromaši’, oni misle na hrvatsku ili grčku srednju klasu kojoj je izmaknuto tlo pod nogama na dva načina:

– smanjenje priliva od inozemnog posuđivanja

– narušena kompetivnost država upravo zbog tog ‘prazničkog’ života.

Za mnoge naše ljudi koji zdvajaju nad ‘propašću srednje klase’ 500 miliona Kineza su valjda kao muhe, oni uopće ne ulaze u jednadžbu. Da ne govorimo o ljudima u Indoneziji, Vijetnamu itd.

Možda najvažniji pokazatelj kvalitete života (ne moram ni govoriti kako su za mnoge naše ovo zaista ‘muhe’:

Ljudi uče i znaju sve više, što radikalno većem broju ljudi nego ikada omogućava da ispune svoje potencijale:

Naravno, pismenost se jako i konzistentno razvija (izvor):

Postotak ljudi koji imaju pristup vodi u Africi (izvor):

Sloboda tiska i demokracija (izvor):

I tako dalje … svakako pogledajte stranicu HumanProgress.

3. Ako vas ovi podaci ljute, a ovo čitate na FB, svakako pogledajte što Zuckenberg kaže o knjizi The Better Angels of Our Nature, u kojoj je mnoštvo ovakvih stvari, koja je bila 2. knjiga po redu u ovogodišnjem njegovom ‘Književnom klubu’.

4. Nesporno je da se Hrvatska mora mijenjati. Neosporno je i da mnogim ljudima ne odgovoraju promjene, ogroman broj ljudi krizu nije ni osjetio, a promjene bi osjetili. Kako se najbolje boriti protiv promjena? Dvokorakom:

– najprije treba sistemski prikazivati kako je ‘svijet u krizi’ i to ponajviše zbog onoga što mi trebamo usvojiti (više tržišnog gospodarstva)

– zatim zaključiti kako mi ne moramo raditi ništa, možemo nastaviti po starom, ‘nego samo čekati da kriza u svijetu prođe’.

Zato primjerice toliko udivljenje Grčkom i Sirizom: ‘jer oni su svjetionik koji pokazuje da nije problem u onima koji se ne mijenjanju – npr. Grci i mi – nego u svijetu’. A mijenja se onaj tko se ne mijenja!

Naravno, imamo glasnu manjinu, proračunate korifeje ove dogme, i mnoge ljude koji takve stvari zagovaraju jer su naprosto potpali pod psihozu. Primjerice, danas u JL u zadnje vrijeme odlični Banac (a i ovdje ima par odličnih točki) kaže:

a činjenica je da je ono usporilo na 6,9% (da, to su te svemirske brzine, podsjećam da se nitko za Hrvatsku ni u najoptimističnijim razmišljanjima ne usudi željeti ni pola te brojke). Mnoštvo je izvora npr. o nevjerojatnom porastu kineske srednje klase, pogledajte npr. ovo od McKinseya.

Nastavlja Banac (citirajući NYT koji je na nekim web stranicama u Kini nadrljao nešto, a kad vidite koliko 4 mil. Hrvata mogu napisati gluposti, zamislite samo koliko mogu milijardu Kineza):

Sad pogledajmo istinu. Nakon nedavnog mini (midi?) crasha šangajske burze (o kojoj Banac govori u članku), ona je opet porasla preko 10%, za ukupni rast zadnjih godinu dana od preko 100%:





To ja zovem baš pravom katastrofom!!

5. Ovo sve gore je potpuno u skladu i s glavnom tvrdnjom Pikettjya, koji je neko vrijeme bio u modi kod nas (potpuno je cenzuriran otkad je kao jedini recept za Hrvatsku rekao da se uvede porez na nadsljedstvo, što u Hrvatskoj znači ‘nekretnine’, a to pokazuje tko su bili njegovi glasni promotori). On u biti ima sljedeći trokorak (i to je sve što on govori, znači ako ga niste čitali, to je to):

– kad je rentni prinos, prinos na kapital (‘r’) veći od gospodarskog rasta (‘g’), tj. kad je r>g, tada nejednakosti rastu; a to je zato jer zarada od rada ovisi o ‘g’

– to se ne događa trenutno ili samo malo, ‘ali zbog naravi kapitalizma to mora biti u budućnosti’

– stoga, u budućnosti, moramo jako oporezovati bogate i to jednako i sinhrono na globalnoj razini (utopija)

Međutim, čak i u Pikettyjevom ‘fantasy landu’, ovaj ogromni napredak je nužan i moguć, naime gospodarski rast je u svijetu velik i nejednakosti se stoga smanjuju. Pikettyjevi ‘zakoni’ su inače jako iskritizirani i de facto dezavuirani, vidite npr. ovdje i ovdje i na mnoštvu drugih mjesta, što naravno ne smeta našim bivšim obožateljima Pikettyja (kao ni što totalna katastrofa za Grke, kič i prijevara Sirize ne smeteaju obožavatelje Ciprasa ‘jer to su simboli’) ali ih je zasmetao porez na nekretnine.